500.800

Lescha davart l'agid per persunas toxicomanas en il chantun Grischun (lescha d'agid per persunas toxicomanas)

dals 02-03-1997 (versiun dals 01-01-2016)

acceptada dal pievel ils 2 da mars 19971)

1. Disposiziuns generalas

Intent

Art.  1 1 La   lescha   ha   l'intent   da   metter   a   disposiziun   ina   purschida   da   prevenziun   da toxicomania e d'agid en cas da toxicomania che correspunda al basegn en il chantun, da fixar las incumbensas correspundentas dal chantun e da las vischnancas sco er da coordinar   las   activitads   en   la   prevenziun   da   toxicomania   e   l'agid   en   cas   da toxicomania.

Egualitad da las schlattainas

Art.  2 1 Las indicaziuns davart las persunas, las funcziuns e las professiuns en questa lescha sa refereschan a domaduas schlattainas, uschenavant ch'i na resulta nagut auter or dal senn da questa lescha.

Noziun

Art.  3 1 Sco toxicomania en il senn da questa lescha vegn chapì in depurtament dependent cun consequenzas che donnegian la persunalitad u la societad.

Finamiras

Art.  4 1 Las finamiras da l'agid en cas da toxicomania èn da:

a)

b)

c)

evitar ch'i dettia in depurtament toxicoman;

gidar ad uras las persunas che consumeschan tissis enivrants;

porscher agid a persunas toxicomanas per sa deliberar da lur toxicomania;

1) M dals 19 da mars 1996, 242; PCG 1996/97, 208 (emprima lectura) e PCG 1996/97, 520

(segunda lectura)

* tabellas da las modificaziuns a la fin dal relasch

1

500.800

d)

e)

f)

g)

h)

rinforzar l'agid per gidar sasez;

mantegnair u meglierar la situaziun da sanadad da persunas toxicomanas;

mantegnair l'integraziun sociala e professiunala da persunas toxicomanas e promover lur resocialisaziun;

render attent il public davart las ristgas e las consequenzas da l'abus da tissis enivrants;

preservar la populaziun da las consequenzas nuschaivlas da la toxicomania.

Mesiras

Art.  5 1 Per cuntanscher questas finamiras vali surtut da:

a)

b)

c)

prevegnir a l'abus ed a la toxicomania tras prevenziun e cussegliaziun;

metter a disposiziun indrizs da la prevenziun da toxicomania;

metter   a   disposiziun   indrizs   ambulants   e   staziunars   d'agid   en   cas   da toxicomania;

procurar tras cussegliar, assister, tractar, assister posteriuramain e resocialisar a moda individuala las persunas pertutgadas che las consequenzas da sanadad e socialas da l'abus da tissis enivrants vegnian evitadas u reducidas.

d)

Atgna responsabladad

Art.  6 1 L'agid public en cas da toxicomania na distgargia betg il singul e la famiglia da l'atgna responsabladad en l'utilisaziun da products da giudiment.

2. Prevenziun primara da toxicomania

Art.  7

Cumpetenza 1. vischnancas

1 Las vischnancas èn cumpetentas per la prevenziun primara da toxicomania. Ellas pon delegar questa incumbensa er ad instituziuns adattadas publicas u privatas u a persunas privatas u las schliar en il rom da corporaziuns da vischnancas.

2 Las vischnancas promovan: * a)

l'infurmaziun da la populaziun areguard ils motivs e las consequenzas da la toxicomania e dal depurtament en dependenza;

la   conscienza   e   l'abilitad   dals   geniturs   e   da   las   persunas   d'instrucziun d'empruvar d'evitar depurtaments che promovan la toxicomania tar giuvenils.

b)

2. chantun

Art.  8 1 La cumpetenza dal chantun en il sectur da la prevenziun da dependenza sa drizza tenor las disposiziuns da la lescha da sanadad. * a) * … b) * … c) * …

2

500.800

Art.  9 *

…

3. Prevenziun secundara e terziara da toxicomania

Cumpetenza

Art.  10 1 Il chantun procura per purschidas en il sectur ambulant e staziunar.

2 El  po  sez  metter  a  disposiziun  las  purschidas  correspundentas,  sa  participar  ad indrizs extrachantunals u prestar contribuziuns per purschidas da terzas persunas.

Art.  11

Contribuziuns 1. contribuziuns da cumpra, da construcziun e da locaziun

1 Ad instituziuns da la prevenziun secundara e terziara da toxicomania po il chantun conceder   contribuziuns   a   la   cumpra,   a   la   construcziun   u   a   l'equipament   fin   a maximalmain   80   pertschient   dals   custs   imputabels   che   n'èn   betg   cuvrids   da contribuziuns federalas.

2 En   cas   motivads   po   er   vegnir   dada   ina   contribuziun   chantunala   als   custs   da locaziun, sche la locaziun para d'esser pli adequata ch'ina cumpra u ina construcziun nova u in engrondiment. Decisiva è la tariffa da subvenziun per edifizis.

3 Sche la cumpra, il cumenzament da las lavurs da construcziun u l'empustaziun d'indrizs   d'equipament   succedan   avant   che   la   garanzia   da   contribuziun   saja relaschada, croda il dretg da contribuziun.

2. contribuziuns da gestiun

Art.  12 1 Indrizs   staziunars   d'agid   en   cas   da   toxicomania   ston   vegnir   manads   da   princip uschia, ch'els cuvran ils custs, uschenavant ch'i na vegn betg pretendì – sin basa da la   lescha   federala   davart   l'assicuranza   da   malsauns   –   ina   participaziun   als   custs davart dal chantun.

2 En cas excepziunals po il chantun conceder contribuziuns da gestiun ad indrizs interchantunals, premess ch'el haja l'interess da garantir la purschida.

4. Agid da survivenza

Cumpetenza

Art.  13 1 Il chantun procura per purschidas che han l'intent da mantegnair e da meglierar la situaziun da sanadad e da vita da las persunas ch'èn dependentas da tissis enivrants sco er da las reintegrar en la societad. El po surdar questa incumbensa a terzas persunas.

Art.  14 *

…

3

500.800

Custs dal chantun *

Art.  15 1 Il chantun surpiglia ils custs imputabels da cumpra, da construcziun e da gestiun respectivamain las expensas imputablas da purschidas per l'agid da survivenza. *

Art.  16 *

…

5. Obligaziun da dumandar ina permissiun per indrizs d'agid en cas da toxicomania

Obligaziun da dumandar ina permissiun

Art.  17 1 La construcziun ed il manaschi d'indrizs ambulants e staziunars d'agid en cas da toxicomania basegnan ina permissiun dal departament cumpetent. La permissiun sto vegnir limitada.

Premissas per conceder permissiuns, retratga da la permissiun

Art.  18 1 La permissiun vegn concedida u renovada, sche a)

ina   tgira   suffizienta   e   professiunalmain   qualifitgada   sco   er   ina   gestiun irreproschabla èn garantidas;

las localitads e l'equipament èn cunvegnents;

las relaziuns finanzialas vegnan cumprovadas avertamain e controlladas d'in organ da controlla independent.

b)

c)

2 La   permissiun   vegn   retratga,   sche   las   premissas   n'èn   betg   pli   accumplidas cumplainamain.

6. Procedura ed execuziun

Princips per conceder contribuziuns

Art.  19 1 Contribuziuns  vegnan  pajadas  mo  en  il  rom  dals  credits  annuals  ch'èn  vegnids deliberads en il budget dal chantun. * 2 La regenza fixescha ils custs ed ils retgavs imputabels e, sche necessari, la tariffa da contribuziun.

3 Las   contribuziuns   pon   vegnir   colliadas   cun   cundiziuns   e   cumbinadas   cun pretensiuns.

4 Il pajament da contribuziuns da gestiun e da deficit ad instituziuns ed indrizs en il chantun premetta l'approvaziun precedenta dals preventivs respectivs tras il chantun.

5 La regenza po dar incaricas da prestaziun a quests indrizs.

4

500.800

Restituziun

Art.  20 1 Contribuziuns retratgas senza dretg u utilisadas per in auter intent u betg duvradas ston vegnir restituidas cun tschains. Il dretg da pretender la restituziun surannescha 20 onns suenter il pajament da las contribuziuns.

2 L'obligaziun   da   restituziun   per   contribuziuns   da   cumpra   e   da   construcziun   sto vegnir registrada en il register funsil sco restricziun da la proprietad da dretg public.

Instituziuns ed indrizs extrachantunals

Art.  21 1 Premess ch'i na dettia en il chantun naginas purschidas adattadas u betg adattadas avunda, po il chantun prestar contribuziuns da gestiun e da deficit ad instituziuns ed indrizs extrachantunals.

2 Per conceder las contribuziuns valan ils alineas 1–3 e 5 da l'artitgel 19 confurm al senn.

Art.  22 *

…

7. Disposiziuns finalas

Art.  23 1 La regenza relascha las disposiziuns executivas necessarias.

Disposiziuns executivas

Art.  24

Midada da decrets2)

Disposiziuns transitoricas

Art.  25 1 Indrizs d'agid en cas da toxicomania ch'existan il mument da l'entrada en vigur da la lescha ston accumplir entaifer in onn las premissas per survegnir permissiuns tenor l'artitgel 18.

Entrada en vigur

Art.  26 1 La regenza metta en vigur3)  questa lescha suenter ch'ella è vegnida acceptada dal pievel.

2) Las midadas dal dretg vertent na vegnan betg inditgadas.

3) messa en vigur per il 1. da schaner 1998 cun CR dals 20 da matg 1997 cun excepziun dals

art. 17, 18 e 25; ils art. 17, 18 e 25 entran en vigur il 1. da fanadur 1997

5

500.800

Tabella da las modificaziuns - tenor conclus

Conclus 02-03-1997 31-08-2006 25-09-2012 25-09-2012 18-11-2014 18-11-2014 18-11-2014 18-11-2014 18-11-2014 18-11-2014 18-11-2014 18-11-2014 18-11-2014 18-11-2014

Entrada en vigur 01-01-1998 01-01-2007 01-08-2013 01-12-2012 01-01-2016 01-01-2016 01-01-2016 01-01-2016 01-01-2016 01-01-2016 01-01-2016 01-01-2016 01-01-2016 01-01-2016

Element relasch Art. 22 Art. 9 Art. 19 al. 1 Art. 7 al. 2 Art. 8 al. 1 Art. 8 al. 1, a)

Art. 8 al. 1, b)

Art. 8 al. 1, c)

Art. 9 Art. 14 Art. 15 Art. 15 al. 1 Art. 16

Modificaziun emprima versiun aboliziun revisiun totala midada midada midada aboliziun aboliziun aboliziun aboliziun aboliziun midada dal titel midada aboliziun

Publicaziun en la CUL - 2006, 3317 - - 2014-031 2014-031 2014-031 2014-031 2014-031 2014-031 2014-031 2014-031 2014-031 2014-031

6

500.800

Tabella da las modificaziuns - tenor element

Element relasch Art. 7 al. 2 Art. 8 al. 1 Art. 8 al. 1, a)

Art. 8 al. 1, b)

Art. 8 al. 1, c)

Art. 9 Art. 9 Art. 14 Art. 15 Art. 15 al. 1 Art. 16 Art. 19 al. 1 Art. 22

Conclus 02-03-1997 18-11-2014 18-11-2014 18-11-2014 18-11-2014 18-11-2014 25-09-2012 18-11-2014 18-11-2014 18-11-2014 18-11-2014 18-11-2014 25-09-2012 31-08-2006

Entrada en vigur 01-01-1998 01-01-2016 01-01-2016 01-01-2016 01-01-2016 01-01-2016 01-08-2013 01-01-2016 01-01-2016 01-01-2016 01-01-2016 01-01-2016 01-12-2012 01-01-2007

Modificaziun emprima versiun midada midada aboliziun aboliziun aboliziun revisiun totala aboliziun aboliziun midada dal titel midada aboliziun midada aboliziun

Publicaziun en la CUL - 2014-031 2014-031 2014-031 2014-031 2014-031 - 2014-031 2014-031 2014-031 2014-031 2014-031 - 2006, 3317

7